
ДО
ОБЩИНСКИ СЪВЕТ
БУРГАС



Д О К Л А Д Н А  З А П И С К А

ОТ ДИМИТЪР НИКОЛОВ
 КМЕТ НА ОБЩИНА БУРГАС

ОТНОСНО: Прекратяване на съсобственост, чрез продажба на общинската идеална част от недвижим имот – УПИ IX-371 в кв. 25 по ПУП-ПРЗ на гр.Българово, община Бургас.

УВАЖАЕМИ ОБЩИНСКИ СЪВЕТНИЦИ,

В Община Бургас е постъпило заявление с вх.№ 94-01-24323/ 25.07.2024г. от Е. А. Б., с искане за прекратяване на съсобственост в недвижим имот, представляващ УПИ IX-371 в кв. 25, находящ се в гр. Българово, община Бургас, чрез изкупуване на общинската идеална част.
Към заявлението е приложен Нотариален акт № 7, том III, рег. № 7882, дело № 367/03.09.20219г., Нотариален акт № 63, том VII, дело № 4565/16.09.1992г. и Удостоверение за наследници с изх. № 1003/01.08.2019г., от които е видно, че Е. А. Б. е собственик на дворно място с площ 560 кв. м, представляващо УПИ IX-371 в кв. 25, целият с площ 607 кв. м, по действащия регулационен план на гр. Българово, община Бургас от 1986г. 
Видно от Удостоверение с изх. № 94-01-29924(1)/26.10.2023г. и комбинирана скица, е налице следното фактическо положение:
УПИ IX-371 в кв. 25 по ПУП-ПРЗ на гр. Българово, община Бургас е съответства на части от бивши имоти с пл. № 371, № 370 и имот за улица от юг в кв. 25 по недействащ кадастрален план на населеното място от 1986г.
Площта на УПИ IX-371 в кв. 25 по плана на населеното място е 607 кв.м.
Разликата от 47 кв. м между площта на УПИ IX-371– 607 кв. м и площта посочена в документа за собственост – 560 кв. м е разпределена както следва:
-17 кв. м са предаваеми от улична регулация от юг по недействащ кадастрален план на гр. Българово от 1986г. и са общинска собственост;
-22 кв. м са от грешка при изчисляването на площта на имота;
-4 кв. м са предаваеми от североизток от бивш имот с пл. № 370 по недействащ кадастрален план от 1986г.;
-4 кв. м са от различните методи на изчисление и точността на плановете.
За собствеността на Община Бургас е съставен Акт № 10493/ 02.09.2024г. за частна общинска собственост
Със Заповед № РД-18-874/13.12.2019г. на ИД на АГКК са одобрени КККР на гр. Българово, община Бургас, като УПИ IX-371 в кв. 25 по ПУП-ПРЗ на населеното място е отразен като ПИ с идентификатор 07332.501.371, с площ 607 кв. м.
Общинската идеална част от гореописания имот не отговаря на нормативните изисквания на чл.19 от ЗУТ за образуване на самостоятелен урегулиран поземлен имот, поради което е целесъобразно прекратяване на съсобствеността чрез продажба на частта на Община Бургас по пазарни цени.
Цитираният имот не е включен в Програмата за управление и разпореждане с общинската собственост на Община Бургас за 2024г., приета по т. 2 от дневния ред на проведеното на 14.02.2024г. заседание на Общински съвет – Бургас (Протокол № 7), в частта на раздел II „Продажби по реда на ЗОС, без търг или конкурс“, точка 3 „Прекратяване на съсобственост по чл. 36, ал. 1, т. 2 от ЗОС, чрез продажба на общински идеални части“.
В изпълнение разпоредбите на чл.41, ал.2, във връзка с чл.22, ал. 3 от Закона за общинската собственост, е възложено на независим оценител на имоти, вписан в регистъра на независимите оценители, изготвяне на пазарна оценка на общинските 17/607 кв. м идеални части от УПИ IX-371 в кв. 25 по плана на гр. Българово, община Бургас, определена в размер на 1000 (хиляда) лева, без ДДС.
Данъчната оценка на идеалната част от имота, предмет на продажба е 73,10 (седемдесет и три лв. и десет ст.) лева.
Предвид изложеното, на основание правомощията ми по чл. 73, ал.1 от Правилника за организацията и дейността на Общинския съвет и взаимодействието му с общинската администрация на Община Бургас, приет от Общински съвет –Бургас, и като взех предвид Решение на комисията, назначена с моя Заповед № 2895/23.08.2022г., прието с Протокол от 29.10.2024г., което подкрепям изцяло, предлагам Общински съвет - Бургас, на основание чл. 21, ал.1, т.8 от Закона за местното самоуправление и местната администрация, чл.36 от Закона за собствеността, чл. 36, ал.1, т.2 от Закона за общинската собственост, чл. 41, ал.1, т.2 и чл. 42 от Наредбата за реда за придобиване, управление и разпореждане с общински имоти и вещи, приета от Общински съвет – Бургас да вземе следните 

Р Е Ш Е Н И Я :

1. Да се допълни Програмата за управление и разпореждане с общинската собственост за 2024г., приета по т. 2 на проведеното на 14.02.2024г. заседание на Общински съвет – Бургас, (Протокол № 7), в частта на Раздел ІІ. „Продажби по реда на ЗОС, без търг или конкурс”, точка 3. „Прекратяване на съсобственост по чл. 36, ал. 1, т. 2 от ЗОС, чрез продажба на общински идеални части“ с нова подточка: 17/607 кв. м идеални части от УПИ IX-371 в кв. 25, целият с площ 607 кв. м, по ПУП-ПРЗ на гр. Българово, община Бургас.
2. Да се прекрати съсобствеността между Община Бургас и Е.А. Б. с ЕГН *** и постоянен адрес: гр. София,  чрез продажба на общинските идеални части, актувани с Акт № 10493/02.09.2024г. за частна общинска собственост, представляващи 17/607 кв. м идеални части от УПИ IX-371 в кв.25 по ПУП-ПРЗ на гр. Българово, община Бургас, целият с площ 607 кв. м, при граници на целия имот: север – УПИ V-367 и УПИ VII-369, изток – УПИ VIII-370, юг – улица, запад – УПИ X-1030, отразен като ПИ с идентификатор 07332.501.371, целият с площ 607 кв. м по одобрени КККР на гр. Българово, община Бургас, при съседи на целия имот: 07332.501.370, 07332.501.369, 07332.501.367, 07332.501.1030, 07332.501.1419, за сумата от 1000 (хиляда) лева, без ДДС. 
Приложение: заявление с вх.№ 94-01-24323/25.07.2024г.; Нотариален акт № 7, том III, рег. № 7882, дело № 367/03.09.20219г., Нотариален акт № 63, том VII, дело № 4565/16.09.1992г. и Удостоверение за наследници с изх. № 1003/01.08.2019г.; комбинирана скица - извадка и Удостоверение с изх. № 94-01-29924(1)/26.10.2023г; Скица по КК; Удостоверение за данъчна оценка; АЧОС № 10493/ 02.09.2024г; Протокол от 29.10.2024г.; Експертна оценка.


ДИМИТЪР НИКОЛОВ
Кмет на Община Бургас

